b'\n_START_ARTICLE_\nBiserica evanghelic\xc4\x83 din Cisn\xc4\x83dioara (biserica din vale)\n_START_PARAGRAPH_\nBiserica evanghelic\xc4\x83 din Cisn\xc4\x83dioara, jude\xc8\x9bul Sibiu, a fost construit\xc4\x83 \xc3\xaen 1764. Figureaz\xc4\x83 pe lista monumentelor istorice 2010, cod LMI SB-II-m-B-12360.\n_START_SECTION_\nIstoric \xc8\x99i tr\xc4\x83s\xc4\x83turi\n_START_PARAGRAPH_\nEste situat\xc4\x83 \xc3\xaen centrul satului, comunic\xc3\xa2nd \xc3\xaen sud cu strada principal\xc4\x83. \xc3\x8en partea de nord a cur\xc8\x9bii se afl\xc4\x83 un monument \xc3\xaenchinat solda\xc8\x9bilor c\xc4\x83zu\xc8\x9bi \xc3\xaen Primul r\xc4\x83zboi mondial \xc8\x99i o f\xc3\xa2nt\xc3\xa2n\xc4\x83. Monumentul a fost ridicat pe locul unei foste biserici \xc3\xaen stil gotic, din vechea construc\xc8\x9bie fiind p\xc4\x83strat turnul (latura din vest). Noua biseric\xc4\x83 evanghelic\xc4\x83 a fost finalizat\xc4\x83 \xc3\xaen 1764, \xc3\xaen stil baroc._NEWLINE_L\xc4\x83ca\xc8\x99ul ad\xc4\x83poste\xc8\x99te cea mai veche org\xc4\x83 cu tuburi func\xc8\x9bional\xc4\x83 din Transilvania (1723; cea mai veche org\xc4\x83 nefunc\xc8\x9bional\xc4\x83 se afl\xc4\x83 \xc3\xaen Biserica Evanghelic\xc4\x83 din Sibiu). Instrumentul a fost restaurat \xc8\x99i modernizat, aprovizionarea cu aer f\xc4\x83c\xc3\xa2ndu-se printr-un sistem electric de ventila\xc8\x9bie. Exist\xc4\x83 un singur manual (claviatur\xc4\x83 pentru m\xc3\xa2n\xc4\x83) \xc8\x99i un pedalier ce cuprinde dou\xc4\x83 octave; registrele sunt \xc3\xaen num\xc4\x83r de dou\xc4\x83sprezece: Principal Ma., Mixtur., Superoctav, Fl\xc3\xb6t Maior, Subbass, Pedalkoppel (ultimele dou\xc4\x83 ac\xc8\x9bioneaz\xc4\x83 asupra pedalierului), Octav Principal, Sedecima, Quint, Fl\xc3\xb6t Minor, Viola, Tremulant. Din anul 1990, organistul bisericii este Remus Henning, responsabil \xc8\x99i pentru orga bisericii Cetate din Cisn\xc4\x83die.'